Document ID: 31975R0949

Uredba Komisije (EGS) št. 949/75
z dne 11. aprila 1975
o spremembi Uredbe (EGS) št. 315/68 v zvezi s standardi kakovosti za čebulice lilij
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št 234/68 [1] z dne 27. februarja 1968 o skupni ureditvi trga za živo drevje in druge rastline, čebulice, korenike in podobno, rezano cvetje in okrasno listje ter zlasti člena 4 Uredbe,
ker Uredba Sveta (EGS) št. 315/68 [2] z dne 12. marca 1968, kakor je bila nazadnje spremenjena z Uredbo (EGS) št. 1793/73 [3], določa standarde kakovosti za cvetoče čebulice, korenike in gomolje;
ker so izkušnje pokazale, da je zaradi sedanjih proizvodnih metod ter zaradi vrst, sort in križancev čebulic lilij, ki so naprodaj, nujno treba spremeniti botanična imena in določiti najmanjše velikosti za te proizvode; ker je v skladu s tem treba prilagoditi ustrezne standarde;
ker so ukrepi, predvideni s to uredbo, v skladu z mnenjem Upravljalnega odbora za žive rastline,
SPREJELA NASLEDNJO UREDBO:
Člen 1
V tabeli iz oddelka III Priloge k Uredbi (EGS) št. 315/68 se besedilo, ki se nanaša na čebulice lilij, nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. aprila 1975

Labels: 7
6